|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНИТЕ КОНСУЛТАЦИИ НА ПРОЕКТА НА НАРЕДБА ЗА ВЕТЕРИНАРНОМЕДИЦИНСКИТЕ ИЗИСКВАНИЯ И МЕРКИТЕ ЗА БИОСИГУРНОСТ КЪМ ЖИВОТНОВЪДНИТЕ ОБЕКТИ ЗА РИБА И ДРУГИ ВОДНИ ОРГАНИЗМИ** |

| **№** | **Организация/ потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | **АСОЦИАЦИЯ НА ПРОИЗВОДИТЕЛИТЕ НА РИБНИ ПРОДУКТИ – БГФИШ**(по електронен път) | Дава следните коментари: |  |  |
| - По чл. 2, ал. 4 – предлагаме да се добави т. З със следния текст: „смесени (растения и риба – аквапоника, оризища и други"; | Приема се |  |
| - В чл. З, т. 5 да се добави: „без тези, които са част от воден обект – мидени плантации или садкови стопанства"; | Приема се по принцип | Текстът е редактиран. |
| - Относно чл. З, т. 7, лимитите трябва да се определят според здравния статус с Наредба на БАБХ, за да може той да се гарантира; | Приема се по принцип | Предложението е извън обхвата на проекта на наредбата.  |
| - Относно чл. 4, той трябва да бъде съгласно Закона за ветеринарномедицинската дейност и Закона за храните; | Приема се по принцип | Изискванията определени в чл. 4 от проекта на наредбата са съобразени с изискванията на Закона за ветеринарномедицинската дейност и Закона за храните. |
| - В чл. 7, ал. 6, т. 5 да се добави: „или да се използват с търговска цел – само за лична консумация"; | Приема се по принцип  | В чл. 7 са определени изискванията към обектите осъществяващи развъждане и отглеждане на риби и други водни животни за декоративни и други цели несвързани с храните за хора. Предложението противоречи на т. 1 на чл. 7 „*Обектите отглеждащи риби и други водни животни извън целите за храна за хора и използващи ги с цел продажба и предоставяне на трети лица“*. |
| - Срокът по чл. 9, ал. 1, т. 7 в) да бъде две години; | Не се приема | Съгласно чл. 186 на Регламент (ЕС) 2016/429 на Европейския парламент и на Съвета от 9 март 2016 година за заразните болести по животните и за изменение и отмяна на определени актове в областта на здравеопазването на животните дневниците в животновъдните обекти за аквакултура, се съхраняват за срок не по-кратък от три години. Съгласно чл. 27 от Закона за фуражите срокът за съхранение на информацията позволяваща проследяване на използваният фураж съхранява в срок от три години.  |
| - В чл. 9, ал. 1, т. 13, след думата „водовземане" да се добави ,„водоползване"; | Приема се |  |
| Добавяме, че проектът на Наредба е утежнен поради това, че се изброяват всички изменения на Регламентите. Нека се посочи само последният актуален Регламент. | Приема се по принцип | Пълното наименование на регламентите е изписано в резултат на постъпило становище от дирекция „Правни дейности и законодателство на ЕС“, МЗХГ. |
|  | **НАЦИОНАЛНА АСОЦИАЦИЯ НА РИБОПРОИЗВОДИТЕЛИТЕ**(по електронен път) | По така представения проект имаме следните предложения: |  |  |
| 1. В чл. 3, т. 5 – предлагаме да отпадне текста „за заустване определени в Наредба № Н-4 от 2012 г. за характеризиране на повърхностните води (обн., ДВ, бр. 22 от 2013 г.) и Наредба № 1 от 2011 г. за мониторинг на водите (обн., ДВ, бр. 34 от 2011 г.);”. Мотивите са: тези изисквания не са обект на тази наредба и не могат да подлежат на контрол от БАБХ. Също така в текста на тези наредби няма такова изискване за животновъдни обекти. При получаване на разрешителни за „Ползване на воден обект” и „водовземане” по Закона за водите и съответните наредби, в самите разрешителни се вписва условие за изработване на индивидуална мониторингова програма на водата. Резултатите от тази програма са обект на компетенция на МОСВ и съответните Басейнови дирекции които при нарушения издават препоръки и имат права дори и да прекратят съответното разрешително или да не го продължат понеже то се издава за определен срок. Предлагаме в края на изречението вместо горния текст да се добави „по съответните разрешителни по Закона за водите”. | Приема се  |  |
| 2. В т. 6 да отпадне текста „в мрежени клетки (садки)”. На негово място да се добави „както и изпускателните съоръ-жения“. Мотиви – така написано изискването е специфично и би трябвало да се отнесе към съответната точка. | Приема се |  |
| 3. Т. 7 да се добави към чл. 7, ал .2, където са специфичните изисквания към обектите отглеждащи риба в мрежести клетки. Мотиви – това изискване е специфично към тези обекти. | Приема се |  |
| 4. В чл. 7 ал. 4 предлагаме да се използва термина „развлекателен“ в скоби в едно с „платен риболов”. Така написано създава тълкуване какво да се прави, ако за риболова не се заплаща? Би могло да се „заобиколи“ регистрирането и контрола на обекта и лицето, ако то не получава заплащане, а друг вид облага срещу предоставяне на такава услуга към трети лица. | Приема се |  |
| 5. В чл. 7, ал. 4, т. 3 след думите „такива обекти” да се добави следното: „,както и тези използвани за примамка”. Мотиви – в тези обекти има концентрирано и интензивно събиране на лица (риболовци) от различни региони на страната които могат безпрепятствено да внесат риби от други необследвани и контролирани обекти с цел използването им за „жива стръв”. С този текст не се забранява използването на жива стръв , а се цели да се контролира преноса на жива риба и пускането ѝ във водата при положение, че е потенциално опасна като носител на заразни заболявания. | Приема се |  |
| 6. В допълнителните разпоредби предлагаме към т. 8 да се прибави следното изречение : „Водоснабдяването му е самостоятелно (независимо) и излизащите води не преминават през други басейни.”Мотив – една от важните особености на тези басейни е недопускане на излизащата от тях вода да влезе в контакт с тази в останалите басейни. Чрез водата могат да се пренесат болестотворни агенти , които да причинят заболяване на цялото стопанство независимо от карантинирането на отделната партида риба. | Приема се |  |